Japanin Grand Prix

Japanin Grand Prix () on Japanissa järjestettävä vuosittainen Formula 1 -sarjan osakilpailu.

Japanin Grand Prix on ajettu aina joko Suzukan tai Fujin moottoriradoilla. Myös F1:n MM-sarjaan kuulumattomia Japanin Grand Prix -nimisiä kilpailuja on järjestetty.

Eniten voittoja ja nopeimpia kierroksia kyseisessä Grand Prix:ssä on saavuttanut McLaren-talli, mutta paalupaikkoja on eniten Ferrarilla.

Historia
Japanin Grand Prix on läpi historiansa kerännyt katsomoihin suuret määrät paikallista yleisöä japanilaisten huippukuljettajien puutteesta huolimatta. Japanin Grand Prix on aina ollut yksi kauden viimeisiä osakilpailuja.

Fuji Speedway (1976–1977)
Ensimmäinen F1:n MM-sarjaan kuulunut Japanin Grand Prix ajettiin vuonna 1976 Fujin moottoriradalla. Tuolloin kilpailu oli F1-kauden viimeinen ja mestaruuden ratkaiseva. Mario Andretti voitti sadekelillä ajetun kilpailun, mutta maailmanmestaruus meni kolmanneksi sijoittuneelle James Huntille yhden pisteen erolla Niki Laudaan.

Kaudella 1977 Fujissa ajettiin jälleen ja tällä kertaa Hunt voitti kilpailun, mutta hän ei jäänyt juhlimaan voittoaan palkintokorokkeelle, koska hänellä oli kiire lentokentälle. Japanin Grand Prix putosi tämän jälkeen F1-kalenterista kymmeneksi vuodeksi.

Suzuka (1987–2006)
Japanin merkitys markkina-alueena oli kuitenkin suuri ja vuodesta 1987 lähtien Japanin Grand Prix on ollut joka vuosi osa MM-sarjaa. 1987 ajettiin ensimmäistä kertaa Suzukan moottoriradalla. Honda oli rakentanut Suzukan aikoinaan omaksi testiradakseen, minkä vuoksi radalta löytyi monia erityyppisiä mutkia. Suzukasta tulikin nopeasti kuljettajien suosikkirata.

Mestaruuden ratkaisu on osunut useasti Suzukaan. Erityisen kuuluisia olivat Alain Prostin ja Ayrton Sennan kolaroinnit Suzukassa 1989 ja 1990. Mika Häkkinen ratkaisi molemmat mestaruutensa voittamalla Suzukan osakilpailun. Seitsenkertainen maailmanmestari Michael Schumacher on varmistanut mestaruuden Suzukassa kahdesti, vuosina 2000 ja 2003. Vuoden 2005 kilpailun voitti Kimi Räikkönen startattuaan ruudusta 17.

Fuji Speedway (2007–2008)
Japanin Grand Prix ajettiin vuosina 2007 ja 2008 Toyotan omistamalla Fujin moottoriradalla.

Suzuka (2009–)
Kaudesta 2009 eteenpäin kilpailu on ajettu jälleen Suzukan moottoriradalla. Sebastian Vettel varmisti kauden  mestaruutensa Suzukassa. Kilpailu oli tuolloin kauden viidenneksi viimeinen. Huhtikuussa 2021 uutisoitiin, että kilpailu oli tehnyt kolmivuotisen sopimuksen Formula 1 -sarjan kanssa vuoteen 2024 saakka.

Voittajat
Suomalaisista voittoa ovat juhlineet Mika Häkkinen vuosina 1998 ja 1999, Kimi Räikkönen vuonna 2005, Nico Rosberg vuonna 2016 ja Valtteri Bottas vuonna 2019.

Punataustaiset kilpailut eivät kuuluneet Formula 1:n MM-sarjaan. 
KausiKuljettajaValmistajaRataRaportti1963 Peter WarrLotus-CosworthSuzukaRaportti1964 Michael KnightBrabhamSuzukaRaportti1966 Yoshikazu SunakoPrinceFujiRaportti1967 Tetsu IkuzawaPorscheFujiRaportti1968 Moto KitanoNissanFujiRaportti1969 Motoharu KurosawaNissanFujiRaportti1971 Kuniomi NagamatsuMitsubishiFujiRaportti1972 John SurteesSurtees-CosworthFujiRaportti1973 Motoharu KurosawaMarchFujiRaportti1975 Masahiro HasemiMarchFujiRaportti1976 Mario AndrettiLotus-FordFujiRaportti1977 James HuntMcLaren-FordFujiRaportti1987 Gerhard BergerFerrariSuzukaRaportti1988 Ayrton SennaMcLaren-HondaSuzukaRaportti1989 Alessandro NanniniBenetton-FordSuzukaRaportti1990 Nelson PiquetBenetton-FordSuzukaRaportti1991 Gerhard BergerMcLaren-HondaSuzukaRaportti1992 Riccardo PatreseWilliams-RenaultSuzukaRaportti1993 Ayrton SennaMcLaren-FordSuzukaRaportti1994 Damon HillWilliams-RenaultSuzukaRaportti1995 Michael SchumacherBenetton-RenaultSuzukaRaportti1996 Damon HillWilliams-RenaultSuzukaRaportti1997 Michael SchumacherFerrariSuzukaRaportti1998 Mika HäkkinenMcLaren-MercedesSuzukaRaportti1999 Mika HäkkinenMcLaren-MercedesSuzukaRaportti2000 Michael SchumacherFerrariSuzukaRaportti2001 Michael SchumacherFerrariSuzukaRaportti2002 Michael SchumacherFerrariSuzukaRaportti2003 Rubens BarrichelloFerrariSuzukaRaportti2004 Michael SchumacherFerrariSuzukaRaportti2005 Kimi RäikkönenMcLaren-MercedesSuzukaRaportti2006 Fernando AlonsoRenaultSuzukaRaportti2007 Lewis HamiltonMcLaren-MercedesFujiRaportti2008 Fernando AlonsoRenaultFujiRaportti2009 Sebastian VettelRed Bull-RenaultSuzukaRaportti2010 Sebastian VettelRed Bull-RenaultSuzukaRaportti2011 Jenson ButtonMcLaren-MercedesSuzukaRaportti2012 Sebastian VettelRed Bull-RenaultSuzukaRaportti2013 Sebastian VettelRed Bull-RenaultSuzukaRaportti2014 Lewis HamiltonMercedesSuzukaRaportti2015 Lewis HamiltonMercedesSuzukaRaportti2016 Nico RosbergMercedesSuzukaRaportti2017 Lewis HamiltonMercedesSuzukaRaportti2018 Lewis HamiltonMercedesSuzukaRaportti2019 Valtteri BottasMercedesSuzukaRaportti2020Kilpailu peruttiin koronaviruspandemian vuoksi.20212022 Max VerstappenRed Bull Racing-RBPTSuzukaRaportti2023 Max VerstappenRed Bull Racing-Honda RBPTSuzukaRaportti2024 Max VerstappenRed Bull Racing-Honda RBPTSuzukaRaportti2025 Max VerstappenRed Bull Racing-Honda RBPTSuzukaRaportti

Sponsorit
 1987–2009: Fuji Television Japanese Grand Prix
 2016: Emirates Japanese Grand Prix
 2018, 2022: Honda Japanese Grand Prix
 2023, 2025: Lenovo Japanese Grand Prix
 2024: MSC Cruises Japanese Grand Prix

Lähteet
Japanese Grand Prix Formula1.com 

Viitteet

 Aiheesta muualla